**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2016. február 11-én (csütörtök) 16:30 órai kezdettel megtartott pénzügyi bizottsági üléséről.

**Az ülés helye:** Polgármesteri Hivatal ülésterme

**Jelen vannak:**

Kovács Ferenc bizottsági tag

Vátkainé Boda Ildikó bizottsági tag

Szabó Tamás bizottsági tag

Szilasy László bizottsági tag

Somogyi Balázs polgármester

Bogó Anikó alpolgármester

Dr. Lakos László jegyző

Molnárné Horváth Zsuzsanna ÁMK gazd.vez.

Szarka-Áldott Katalin ÁMK gazd. üi.

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel négy bizottsági tag jelen van. Jegyzőkönyv hitelesítőnek javaslom Vátkainé Boda Ildikó bizottsági tagot. Amennyiben nincs ellenvetés a javaslatot elfogadottnak tekintem.

A kiküldött meghívóban szereplő napirendet javaslom megtárgyalásra az alábbiak szerint:

1. A Polgármesteri Hivatalban foglalkoztatott közszolgálati jogviszonyban álló köztisztviselők illetménykiegészítéséről szóló rendelettervezet megtárgyalása
2. Perkáta Nagyközség Önkormányzata 2016. évi költségvetésének megállapításáról szóló rendelettervezet megtárgyalása
3. „A szociális igazgatásról és szociális ellátásokról” szóló 7/2015. (IV. 24.) önkormányzati rendelet módosítása
4. „A képviselő-testület és szervei szervezeti és működési szabályzatáról” szóló 12/2013. (XI. 28.) önkormányzati rendelet módosítása
5. A Perkátai Általános Művelődési Központ Alapító Okiratának módosítása
6. Perkáta Nagyközség Önkormányzata 2016. évi közbeszerzési tervének elfogadása

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont a Polgármesteri Hivatalban foglalkoztatott közszolgálati jogviszonyban álló köztisztviselők illetménykiegészítéséről szóló rendelettervezet megtárgyalása.

**Dr. Lakos László jegyző**

„A közszolgálati tisztviselőkről” szóló 2011. évi CXCIV törvény 234. § (3)-(4) bekezdései alapján a régi rendeletet hatályon kívül helyezné a testület, és a 2016. évre új rendeletet alkotna.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**1/2016. (II. 11.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Polgármesteri Hivatalban foglalkoztatott közszolgálati jogviszonyban álló köztisztviselők illetménykiegészítéséről szóló rendelettervezetet.

**Felelős:** Kovács Ferenc a Pénzügyi Bizottság elnöke

**Határidő**: 2016. február 11.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont Perkáta Nagyközség Önkormányzata 2016. évi költségvetésének megállapításáról szóló rendelettervezet megtárgyalása.

**Dr. Lakos László jegyző**

Az elmúlt évhez hasonlóan szoros költségvetést terveztünk, rendkívüli önkormányzati támogatás beépítése is szükséges volt.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**2/2016. (II. 11.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Perkáta Nagyközség Önkormányzata 2016. évi költségvetésének megállapításáról szóló rendelettervezetet

**Felelős:** Kovács Ferenc a Pénzügyi Bizottság elnöke

**Határidő**: 2016. február 11.

III. NAPIRENDI PONT

**Kovács Ferenc a Pénzügyi Bizottság elnöke**

Harmadik napirendi pont „A szociális igazgatásról és szociális ellátásokról” szóló 7/2015. (IV. 24.) önkormányzati rendelet módosítása.

**Dr. Lakos László jegyző**

Új földgázszolgáltató belépése miatt szükséges a támogatás minimális összegét megemelni.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 3 igen szavazattal, nem szavazat és tartózkodás nélkül az alábbi határozatot hozta:**

**3/2016. (II. 11.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „A szociális igazgatásról és szociális ellátásokról” szóló 7/2015. (IV. 24.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2016. február 11.

Szilasy László, a Pénzügyi Bizottság tagja 16 óra 42 perckor az ülésre megérkezett.

IV. NAPIRENDI PONT

**Kovács Ferenc a Pénzügyi Bizottság elnöke**

Negyedik napirendi pont „A képviselő-testület és szervei szervezeti és működési szabályzatáról” szóló 12/2013. (XI. 28.) önkormányzati rendelet módosítása.

**Dr. Lakos László jegyző**

A tiszteletdíjból kiszabható bírság mértékének meghatározását módosítaná a Képviselő-testület.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**4/2016. (II. 11.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „A képviselő-testület és szervei szervezeti és működési szabályzatáról” szóló 12/2013. (XI. 28.) önkormányzati rendelet módosítását.

**Felelős:** Kovács Ferenc a Pénzügyi Bizottság elnöke

**Határidő**: 2016. február 11.

V. NAPIRENDI PONT

**Kovács Ferenc a Pénzügyi Bizottság elnöke**

Ötödik napirendi pont a Perkátai Általános Művelődési Központ Alapító Okiratának módosítása.

**Bogó Anikó alpolgármester**

Négy pontban kezdeményeztük az Alapító Okirat módosítását, a gyermeklétszám, a gazdálkodás, a szakfeladatok és a sajátos nevelési igényű gyermekek körének meghatározásának vonatkozásában.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**5/2016. (II. 11.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek a Perkátai Általános Művelődési Központ Alapító Okiratának módosítását.

**Felelős:** Kovács Ferenc a Pénzügyi Bizottság elnöke

**Határidő**: 2016. február 11.

VI. NAPIRENDI PONT

**Kovács Ferenc a Pénzügyi Bizottság elnöke**

Hatodik napirendi pont Perkáta Nagyközség Önkormányzata 2016. évi közbeszerzési tervének elfogadása.

**Somogyi Balázs polgármester**

A határozati javaslatban három olyan közbeszerzés van, amelyet az idei évre vonatkozóan már tudunk tervezni, egy olyan eljárás van, amely várhatóan megvalósul és két beadandó pályázattal kapcsolatos közbeszerzés.

**Kovács Ferenc a Pénzügyi Bizottság elnöke**

Kérdés van az anyaggal kapcsolatban? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**6/2016. (II. 11.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Perkáta Nagyközség Önkormányzata 2016. évi közbeszerzési tervét.

**Felelős:** Kovács Ferenc a Pénzügyi Bizottság elnöke

**Határidő**: 2016. február 11.

**Kovács Ferenc a Pénzügyi Bizottság elnöke**

Van egyéb kérdés, hozzászólás?

**Szilasy László bizottsági tag**

Igen, a köztartozásommal kapcsolatos tájékoztatót kérem, nyílt ülésen tárgyalni!

**Kovács Ferenc a Pénzügyi Bizottság elnöke**

Ellenvetés van-e a kéréssel kapcsolatban? A mennyiben nincs, kérem, szavazzunk!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**7/2016. (II. 11.) Pénzügyi Bizottsági határozat:**

A Pénzügyi Bizottság úgy határoz, hogy Szilasy László köztartozásával kapcsolatos tájékoztatót nyílt ülésen tárgyalja.

**Felelős:** Kovács Ferenc a Pénzügyi Bizottság elnöke

**Határidő**: 2016. február 11.

VI. NAPIRENDI PONT

**Kovács Ferenc a Pénzügyi Bizottság elnöke**

Hetedik napirendi pont Szilasy László köztartozásával kapcsolatos tájékoztató.

**Lakos László jegyző**

Tájékoztatom a Bizottságot, hogy a Képviselő úr szerepel a KOMA adatbázisban, vagyis nem rendelkezik köztartozással. Az erről szóló igazolást a jegyzőkönyvhöz csatoljuk.

**Szilasy László bizottsági tag**

Azért jegyzőkönyvbe szeretném mondani, hogy én úgy gondolom, hogy a nevemet nem kellett volna kiírni a zárt ülés tárgyához, szerintem azért zárt ülés, hogy az érintett személy nevét ne írjuk ki. Másrészt én már elmondtam, hogy ez az adótartozásom 966 forint 2014. évről elmaradt késedelmi pótlék, ami most realizálódott, a NAV most hozta ezt ki, hogy nekem be kell fizetnem. Ezt törlesztettem, illetve a dupláját valamiért, és ahogyan a Jegyző úr mondta, megérkezett az igazolás erről. Ezt a jövőre vonatkozóan mondom, hogy ez így elég érdekesen hangzik és a faluból már kaptam visszajelzést, jót is meg kevésbé jót is, hogy én biztos loptam.

**Lakos László jegyző**

Az zárt üléssel kapcsolatban mondom, hogy a meghívót akárhogyan is csináljuk, a határozat nyilvános.

**Kovács Ferenc a Pénzügyi Bizottság elnöke**

Kérdés van? Amennyiben nincs, aki egyetért, kérem, kézfelemeléssel jelezze.

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**8/2016. (II. 11.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek Szilasy László képviselő köztartozásával kapcsolatos tájékoztatót.

**Felelős:** Kovács Ferenc a Pénzügyi Bizottság elnöke

**Határidő**: 2016. február 11.

**Kovács Ferenc a Pénzügyi Bizottság elnöke**

Van egyéb kérdés, hozzászólás? Amennyiben nincs, az ülést berekesztem!

**Kovács Ferenc, a Pénzügyi Bizottság elnöke az ülést 17:00 perckor bezárta.**

**k.m.f**

**Kovács Ferenc Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Vátkainé Boda Ildikó**

**Pénzügyi Bizottság tagja**